खेलकुदलाई राजनीतिक दल र सरकारले अंग बनाउनुपर्छ तर खेलकुदमा राजनीति हुनु हुँदैन । संविधानसमा समेत खेलकुद विकासको योजना समावेश गर्नुपर्छ । खेलकुद विकासको लागि सरकार र स्थानिय निकायले बजेट दिनुपर्छ । परिवारले पनि खेलकुदमा लागेका छोराछोरीलाई सहयोग गर्नुपर्छ । खेलाडीले आजसम्म देशको लागि खेले, राष्ट्रिय भावनाले जिते, अब टेक्निकल्ली खेल्नुपर्छ । नेपालले अमेरिकालगायत विश्वका शक्तिशाली देशलाई कुनै चिजले पराजित गर्न सक्छ भने त्यो खेलकुदले मात्रै हो । हामी सगरमाथा, बुद्ध भनेर गर्व गर्छौं । तर त्यो हामीले बनाएको होइन । हामी आफ्नो बलबुताले खेलमा राम्रखे गरेर संसार हल्लाउने गरी जे गर्न सक्छौं, त्यो अरु काम गरेर गर्नै सक्दैनौं ।
